Meghívó klubnapra
2025-01-03 14:00 - 16:00 (Europe/Budapest) | Ferencvárosi Művelődési Központ Bp. Haller u. 27. 1093
Meghívó klubnapra
2025. január 03
Bizony az öreg idő, megint fordít egyet az idő kerekén, és máris
beköszöntött a 2025.-ik év.
De a Lámpás klub ekkor sem pihen, kinyitja ajtaját, és várja, ki belép
ide.
A 2025.-ös év első klubnapján kis meglepetéssel készülünk
tagjainkbank.
Kárpulé Ferenc zeneművész tanár egy kis újévi koncerttel
kedveskedik nekünk ezen a klubnapon. Megbeszéljük, hogy teltek az
ünnepek, és tervezzük az évet.
Időpont: 2025. január 03. 14:00-16:00 óra között.
Helyszín: Ferencvárosi Művelődési Központ Bp. Haller u. 27. 1093
Mindenkit sok szeretettel várok.
Szalainé Tündi közösségi civilszervező
Telefon: 06301866321
E-mail: ferencvaros.szervezo@vgyke.com

Évindító klub a rákosmenti klubon a Braille írás jegyében
2025-01-06 14:00 - 16:30 | Rákoshegyi Közösségi Ház, Podmaniczky Zs. u. 3., Budapest, 1174
Ebben az évben a Braille-írás, és a vak gyerekek oktatásának kétszázéves évfordulóját ünnepeljük, melynek alkalmából Acsay Péter –, a téma kiváló ismerője tart előadást. Szó lesz a Braille-írás történetéről, megemlékezünk a Braille-írást kidolgozó Louis Braille munkásságáról, amellyel segítjük a Braille-kultúra megőrzését.

Évnyitó klub
2025-01-08 14:00 - 16:00 | Zuglói Civil Ház (1144 Budapest, Csertő park 12.), Kristály szoba
Szeretettel hívunk évnyitó klubunkra, melyen bemutatkozik klubunk új társ-szervezője, Czagány Izabella is. Elevenítsük fel együtt az elmúlt év legjobb pillanatait; illetve szőjünk új terveket 2025-re is! Mit szeretnél mindenképpen megnézni, hová lenne jó együtt eljutni? Oszd meg velünk program-ötleteidet, javaslataidat, hogy az idei év is fantasztikus élményeket hozzon!
Várunk szeretettel!

Az újesztendő hiedelmeiről és ünnepléséről Kőbányán
2025-01-13 15:00 - 17:00 | 1105 Budapest, Szent László Tér 7-14. (Kőrösi Csoma Sándor Kőbányai Kulturális Központ
Beszélünk arról, hol miként várják az új évet a nagyvilágban és a résztvevők közül kinek milyen esetleges babonáik vannak amikor átlépünk egy új évbe.

Újpesti Lámpás Klub klubnap
2025-01-15 15:00 - 17:00 | Újpesti Kulturális Központ Ifjúsági Ház 1042. Budapest, István út 17-19.
Louis Braille születésének 200. évfordulójára emlékezünk meg.

Programtervezés Erzsébetvárosban 2025-re
2025-01-16 14:00 - 16:00
Megbeszéljükmilyen kirándulásokatt, tárlatvezetéseket szervezzünk a 2025-ös évben.

Évindító klub Kispesten
2025-01-16 15:00 - 17:00 | Kispesti Kaszinó (1191 Budapest Fő u. 42.)
Kinek hogyan telt 2024? Ki mit hoz magával 2025-re? Tervezzük meg együtt az évet!

Évnyitó Klub Óbudán
2025-01-17 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
2025. első klubnapján megtervezzük a 2025-ös évet. Ki mit hoz magával 2024-ből, és mit szeretne megvalósítani idén? Kinek milyen programötlete van? Hová menjünk el közösen? Klubjainkra kiket hívjunk meg? – ezekről beszélgetünk évindító klubunkon.

Nemzeti Színház-Ők tudják mi a szerelem
2025-01-18 15:00 - 17:00 | Nemzeti Színház Budapest Bajor Gizi park 1. 1095
Hubay Jenő színműve Udvaros Dorottya főszereplésével

Operett és táncdalok az új évben-Hoffmann Richárd és Gats Éva
2025-01-18 19:00 - 21:00 | RAM ART színház Budapest XIII. kerület Kárpát utca 23.
Újévi operettek táncdalok pop-zenék, melyek andalítanak, vagy éppen feldobnak bennünket. A prograrm tagjaink számára ingyenes.

Látogatás a Holokauszt Emlékközpontba
2025-01-23 10:30 - 12:00 | Holokauszt Emlékközpont, Páva u. 39., Budapest, 1094

Látogatás a Szépművészeti Múzeumba
2025-01-23 12:00 - 16:00 | Szépművészeti Múzeum, Dózsa György út 41., Budapest, 1146
A XIII. kerületi Lámpás klub tagjai ellátogatnak a a Szépművészeti Múzeumba az Istenek és démonok királysága. Mezopotámia Kr. e. 1000-500 című kiállításra

Csontváry, a Napút géniusza - audionarrált tárlatvezetés a Magyar Nemzeti Galériában
2025-01-24 10:00 - 10:30, 2025-01-24 10:00 - 11:30 | Magyar Nemzeti Galéria (1014 Budapest, Szent György tér 2.)
Bizonyára hallottad már Csontváry Kosztka Tivadar nevét, aki gyógyszerészből vált az egyik legismertebb és legkedveltebb magyar festővé. Festészetét az expresszionizmushoz, illetve posztimpresszionizmushoz kapcsolják, de egyik, elhatárolható művészeti irányzathoz sem tartozott. Magát a „Napút festők” közé sorolta; ragyogó színekben pompázó festékeit saját receptúrája szerint keverte. Legismertebb műve talán a “Magányos cédrus” – e címet azonban az utókor adta: Csontváry katalógusaiban az „Egy cédrusfa Libanonból” címen szerepel.
A Magyar Nemzeti Galéria tíz képet őriz a mestertől, melyeket ezúttal Gazdik Katalin értő narrálásában ismerhetünk meg. Tarts velünk erre a különleges programra!
A programra előzetes bejelentkezés szükséges elérhetőségeinken legkésőbb 2025. január 23. 18:00-ig! („Ott leszek” jelölése a Facebook-eseménynél önmagában nem minősül jelentkezésnek; ha számodra az a platform lenne a legkényelmesebb, jelöld bátran – ám pár szót írj mellé nekünk privát üzenetben!) A tárlatvezetés időtartama előreláthatólag 60 perc.
A csoport maximális létszáma 15 fő, melyet a jelentkezések sorrendjében fogunk feltölteni. A részvétel látássérült és egy kísérője számára ingyenes. Vakvezető kutya természetesen hozható.
Kérjük, mindenkinél legyen MÁK-kártya vagy MVGYOSZ-kiskönyv a kedvezmény érvényesítéséhez. Az A4-esnél nagyobb csomagok nem vihetők be a tárlatra!
Kísérőt sajnos csak igen korlátozott mértékben tudunk biztosítani, ezirányú igényeiteket mindenképp jelezzétek, vagy gondoskodjatok saját segítőről. Megértéseteket köszönjük!
Találkozó: Deák Ferenc tér, 72-es troli (Zugló felől érkező) megállója 9:00-9:15
A program esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/637979322141375/
Várunk szeretettel!

Januári klubprogram - Kér még egy csésze teát?
2025-01-24 15:00 - 17:00 | Vörös Oroszlán Teaház, Jókai tér 8., Budapest, 1065
Klubtagjaink kérésére ismét ellátogatunk kedvenc teaházunkba ahol sokféle különlegességet meg lehet kóstolni. Decemberi alkalmunkon többen nem tudtak részt venni, ezért most repetázunk.
A programon való részvétel önköltséges. Részvételi szándékodat kérlek, jelezd mihamarabb a lenti elérhetőségek valamelyikén, legkésőbb 2025. január 21. kedd 12:00 óráig az asztalfoglalás miatt.
Szeretettel várunk Mindenkit!

A péniszcsonttól a pletykáig – avagy a humán szexualitás az evolúciós pszichológia tükrében
2025-01-27 15:00 - 16:30 | Napraforgó Család- és Gyermekjóléti Központ (1163 Budapest, Cziráki utca 22.) I. emelet klubterem
2025. első klubnapját máris egy felettébb izgalmas témával indítjuk: akár mer róla beszélni, akár nem, kit ne foglalkoztatna a szex?
Ki kit miért tart vonzónak, vagy éppen miért nem? Kivel mennénk bele egy rövid távú kapcsolatba? Vagy számunkra a rövid táv egyáltalán nem elfogadható és kizárólag komoly kapcsolatokban tudunk gondolkozni? Melyik típusú kapcsolat milyen előnnyel és hátránnyal jár? Mire vágynak a nők? És mire a férfiak? Miért harcolnak a férfiak szívük választottja kegyeiért? És a nőknél mi a pletyka funkciója?
Ezekre és ezekhez hasonló kérdésekre keressük a választ az evolúciós pszichológia tudományos megközelítésének segítségével. Az izgalmasnak ígérkező beszélgetést egyik klubvezetőnk, Kollárszky Boglárka tartja, aki mint pszichológus és mint perinatális szaktanácsadó-jelölt a témában igen érdekes ismeretanyagot halmozott fel. Várunk szeretettel!
Az esemény további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/1302936524347975
Várunk szeretettel!

Angyalföldi Lámpás Klub klubnap
2025-01-27 15:00 - 17:00 | Prevenciós Központ 1134. Budapest, Tüzér u. 56-58.
A klubnapon az Ügyfélszolgálat és a Láthatár Bolt lesz a meghívott vendégünk.

Budavár Lámpás Klub – január Új év- új feladatok
2025-01-28 10:00 - 11:00 | https://www.facebook.com/61556165250075/videos/860518786139947
Kedves klubtagok, Tisztelt Érdeklődők!
A januári online klubon az újév adta feladatokról beszélünk és hogy bizonyos
dolgokat hogyan újíthatunk meg az év különböző időszakaiban.
A klub 2025.01.28. 10 órától lesz megtekinthető a:
https://www.facebook.com/61556165250075/videos/860518786139947
facebook oldalon.
Várom észrevételeket és kéréseket a kerületi programokkal kapcsolatban.
Pataky Andrea
Közösségi civilszervező
Elérhetőségek:
Mobil: +36 304989094
E-mail:budavar.szervezo@vgyke.com

Látogatás a K11-be a Magyar Kultúra napja alkalmából szervezett programra.
2025-01-28 10:00 - 13:00 | 1075 Budapest, Király Utca 11. (K11 Művészeti és Kulturális Központ)
Meghallgatjuk az Életet az Éveknek idősügyi szervezet előadását.

Meghívó
2025-01-28 11:00 - 12:00 | https://www.facebook.com/KozossegLampasaiMasodikKerulet/
Kedves Tagtársak, kedves érdeklődők!
Sok szeretettel hívunk benneteket a II. kerületi Lámpás Klub január havi online
klubjára
Időpont: 2025.01.28. 11 óra
https://www.facebook.com/KozossegLampasaiMasodikKerulet/
Január az új kezdetek hónapja, az e havi klubon szó esik az évindító kihívásokról,
célkitűzésekről. A célmegjelölések fontosságáról hallhattok néhány érdekes és
hasznos információt.
Hallgassátok szeretettel !
Szép új esztendőt kívánok!
Pataky Andrea
II. kerület és Hegyvidék közösségi civil szervező

Utazás Munkácsy Mihály képeinek világába
2025-01-29 14:00 - 16:00 | Szépművészeti Múzeum Dózsa György út 41
Tarts velünk a Szépművészeti Múzeumba, ahol megismerkedhetsz Munkácsy Mihály képeivel egy múzeumpedagógiai foglalkozás keretében.

Januári évindító klubnap
2025-01-29 15:00 - 17:00 | Kondor Béla Közösségi Ház, Kondor Béla sétány. 8., Budapest, 1181
Évindító klubnapunkon ráhangolódunk az új évre az elmúlt esztendő történéseinek felidézésével. Beszélgetünk jövőbeni terveinkről is, ötletelünk kik legyenek vendégeink klubnapjainkon, illetve klubprogramjainknak mik legyenek a célpontjai.
A januári jeles napokról sem feledkezünk meg, sőt néhány ebben a hónapban született hírességről – életéről, munkásságáról – is szót ejtünk.
Mindenkit sok szeretettel várunk.

PUSKÁS ÖCSI NYOMÁBAN
2025-01-29 15:30 - 17:30 | Kispesti Football Ház (1191 Budapest Fő u. 38.)
A Kispesti Football Házba látogatunk, ahol – egyebek mellett – megismerhetjük Puskás Ferenc életét. És még sok egyéb, focival kapcsolatos érdekesség…

Újpesti Lámpás Klub program
2025-01-30 10:00 - 14:00 | Polgár Centrum-Újpesti Galéria 1042. Budapest, Árpád út 66.
Dr. Somodi Ildikó textilművész „Időtérképeim” című kiállításának megtekintése az Újpesti Lámpás Klub tagjaival. Ildikó egy igazán tehetséges művész, aki 1991- ben végzett a Magyar Iparművészeti Egyetem textiltervező szakán. 2009-ben védte meg DLA-értekezését a Moholy-Nagy Művészeti Egyetemen.
Jelenleg a Károli Gáspár Református Egyetem Pedagógusképző Karának oktatója. Az oktatás mellett rendszeresen kiállító művész. Művészetének középpontjában az emberi lét és transzcendens viszonya áll. Alkotásait vegyes technikával, a hagyományos keleti ikatok és a szabadkézi festés technikáival készíti.

Januári Lámpás klub Józsefvárosban
2025-01-31 15:00 - 17:00 | Kesztyűgyár Közösségi Ház, Mátyás tér 15, Budapest, 1084
Új év, új tervek, új lehetőségek

Januári online Lámpás klub Józsefváros
2025-01-31 17:00 - 17:30 | A kerület Facebook oldala: https://www.facebook.com/kozosseglampasaijozsefvaros
Bemutatkozik: a józsefvárosi közösségi életet segíti új munkatársunk

Színházi kulisszák mögött - DAJKA MARGIT
2025-01-31 17:00 - 19:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Szebényi Ágnes múzeumpedagógus, színháztörténész tart előadást a Békásmegyeri Közösségi Házban. Színházi kulisszák mögött című sorozatában ezúttal DAJKA MARGIT életművét mutatja be.

Mit mászkálsz meztelenül?
2025-02-02 15:00 - 17:00 | Pinceszínház Budapest Török Pál u. 3. 1093
A pinceszínház audionarrált előadása

A szeniortánc örömei
2025-02-03 14:00 - 16:30 | Rákoshegyi Közösségi Ház Kép u. 7-9
Itt a farsang ideje: tarts velünk és vendégünkkel Damjanovich Mártával, aki egyszerű táncokat tanít nekünk!

Újpesti Lámpás Klub klubnap
2025-02-05 15:00 - 17:00 | Újpesti Kulturális Központ Ifjúsági Ház 1042. Budapest, István út 17-19.
Az Újpesti Lámpás Klub vendége dr. Urbán Gabriella Újpest Önkormányzatának Szociális Intézménye Támogató
Szolgálat szakmai egységvezetője, aki bemutatja tagjainknak a Támogató Szolgálat működését és
szolgáltatásait, valamint ezen szolgáltatások hozzáféréseinek
módját. A klub második felében egy igazán szórakoztató és vidám délutánt tartunk. A farsang jegyében készítsünk együtt maszkot! A farsangi időszak: vízkereszttől hamvazószerdáig. 2025-ben január 6-tól március 5-ig tart. A farsangi a bálok és a vidám összejövetelek időszaka. Hozzátok magatokkal az unokákat, gyerekeket, érezzük jól magunkat!
